Hutudole: labarai da hausa : Soji sun kama mutane 30 kan mutuwar Majo Idris Alkali
Soji sun kama mutane 30 kan mutuwar Majo Idris Alkali
Rundunar sojin Najeriya ta sanar da kame wasu mutane 30, a jihar Filato sakamakon kaddamar da binciken da tayi kan mutuwar tsohon hafsanta Janar Idris Alkali, wanda aka gano motarsa a wani kududdufi dake yankin ‘Du’.
Karo na farko kenan da rundunar sojin Najeriyar ta yi kame, tun bayan kaddamar da bincike domin zakulo masu hannu wajen tayarda zaune tsaye, a jihar ta Filato, musamman a yankin na ‘Du’ dake karamar hukumar Jos ta Kudu.
Yayin gabatar da nasarar da suka samu, Janar Agustine Agundu, yace yanzu haka sun ciro motoci guda 3 da kuma wasu tarin kayayyaki na bam mamaki.
A wata hira da yayi da manema labarai a baya, Gwamnan Jihar Plateau Simon Lalong ya sha alwashin daukar mataki mai tsauri kan masu tare hanya suna kashe mutane a Jihar.